title: A Bizottság 288/2012/EU végrehajtási rendelete ( 2012. március 30. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               31.3.2012

               HU

               Az Európai Unió Hivatalos Lapja

               L 95/9

         A BIZOTTSÁG 288/2012/EU VÉGREHAJTÁSI RENDELETE
   (2012. március 30.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2), és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. március 30-án.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  CR

                  48,1

                  IL

                  73,5

                  MA

                  62,8

                  TN

                  60,1

                  TR

                  93,3

                  ZZ

                  67,6

                  0707 00 05

                  JO

                  225,1

                  TR

                  160,4

                  ZZ

                  192,8

                  0709 91 00

                  EG

                  76,0

                  ZZ

                  76,0

                  0709 93 10

                  JO

                  225,1

                  MA

                  50,1

                  TR

                  125,1

                  ZZ

                  133,4

                  0805 10 20

                  EG

                  41,8

                  IL

                  78,1

                  MA

                  53,5

                  TN

                  57,1

                  TR

                  64,7

                  ZA

                  45,1

                  ZZ

                  56,7

                  0805 50 10

                  EG

                  69,3

                  MX

                  39,8

                  TR

                  57,4

                  ZZ

                  55,5

                  0808 10 80

                  AR

                  87,2

                  BR

                  91,1

                  CA

                  137,4

                  CL

                  95,9

                  CN

                  87,8

                  MA

                  49,8

                  MK

                  31,8

                  US

                  173,8

                  UY

                  74,3

                  ZA

                  82,8

                  ZZ

                  91,2

                  0808 30 90

                  AR

                  101,2

                  CL

                  128,6

                  CN

                  52,9

                  ZA

                  103,7

                  ZZ

                  96,6

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2015/197 végrehajtási rendelete ( 2015. február 5. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Aglio Bianco Polesano [OEM])

text:
                  2015.2.10.

                  HU

                  Az Európai Unió Hivatalos Lapja

                  L 33/8

         A BIZOTTSÁG (EU) 2015/197 VÉGREHAJTÁSI RENDELETE
         (2015. február 5.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Aglio Bianco Polesano [OEM])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta az 1175/2009/EK bizottsági rendelet (2) alapján bejegyzett „Aglio Bianco Polesano” oltalom alatt álló eredetmegjelöléshez kapcsolódó termékleírás módosításának jóváhagyására irányuló kérelmet.

                     (2)

                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

                     (3)

                     A Bizottsághoz nem érkezett az 1151/2012/EU rendelet 51. cikke szerinti felszólalás, ezért a termékleírás módosítását jóvá kell hagyni,

               ELFOGADTA EZT A RENDELETET:

            1. cikk
            Az „Aglio Bianco Polesano” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2015. február 5-én.

                  a Bizottság részéről,

                  az elnök nevében,

               Phil HOGAN

                  a Bizottság tagja

            (1)  HL L 343., 2012.12.14., 1. o.

            (2)  A Bizottság 2009. november 30-i 1175/2009/EK rendelete egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Aglio Bianco Polesano (OEM)] (HL L 314., 2009.12.1., 60. o.).

            (3)  HL C 347., 2014.10.3., 18. o.


title: A Bizottság (EU) 2015/303 végrehajtási rendelete ( 2015. február 25. ) a 947/2014/EU és a 948/2014/EU végrehajtási rendeletnek a vajra és a sovány tejporra vonatkozó magántárolási támogatás iránti kérelmek benyújtási határideje tekintetében történő módosításáról

text:
               26.2.2015

               HU

               Az Európai Unió Hivatalos Lapja

               L 55/4

         A BIZOTTSÁG (EU) 2015/303 VÉGREHAJTÁSI RENDELETE
   (2015. február 25.)
   a 947/2014/EU és a 948/2014/EU végrehajtási rendeletnek a vajra és a sovány tejporra vonatkozó magántárolási támogatás iránti kérelmek benyújtási határideje tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 18. cikke (2) bekezdésére, 20. cikke c), f), l), m) és n) pontjára, valamint 223. cikke (3) bekezdésének c) pontjára,
   tekintettel a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló, 2013. december 16-i 1370/2013/EU tanácsi rendeletre (2) és különösen annak 4. cikkére,
   tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (3) és különösen annak 62. cikke (2) bekezdésének b) pontjára,
   mivel:

               (1)

               A 947/2014/EU (4) és a 948/2014/EU (5) bizottsági végrehajtási rendelet a különösen nehéz piaci helyzetre való tekintettel – amelyet elsősorban az orosz kormány által az Unióból származó tejtermékek Oroszországba történő behozatalára kivetett tilalom idézett elő – bevezette a vaj, illetve a sovány tejpor magántárolási rendszerét.

               (2)

               A szóban forgó magántárolási rendszerek alkalmazási időszakát meghosszabbította az 1337/2014/EU bizottsági végrehajtási rendelet (6), amelynek értelmében 2015. február 28-ig van lehetőség támogatás iránti kérelmek benyújtására.

               (3)

               A vaj és a sovány tejpor Unión belüli ára továbbra sem stabil.

               (4)

               A jelenlegi piaci helyzetre való tekintettel helyénvaló a vajra és a sovány tejporra vonatkozó magántárolási támogatási rendszer alkalmazási időszakát hét hónappal meghosszabbítani.

               (5)

               Annak érdekében, hogy ne következzen be fennakadás a támogatási kérelmeknek az említett rendszerek keretében történő benyújtásában, indokolt, hogy e rendelet a kihirdetését követő napon lépjen hatályba.

               (6)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   A 947/2014/EU végrehajtási rendelet módosítása
   A 947/2014/EU végrehajtási rendelet 5. cikkében a „2015. február 28.” szöveg helyébe a „2015. szeptember 30.” szöveg lép.
   2. cikk
   A 948/2014/EU végrehajtási rendelet módosítása
   A 948/2014/EU végrehajtási rendelet 5. cikkében a „2015. február 28.” szöveg helyébe a „2015. szeptember 30.” szöveg lép.
   3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. február 25-én.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 671. o.

      (2)  HL L 346., 2013.12.20., 12. o.

      (3)  HL L 347., 2013.12.20., 549. o.

      (4)  A Bizottság 2014. szeptember 4-i 947/2014/EU végrehajtási rendelete a vaj magántárolási rendszerének bevezetéséről és a magántárolási támogatás összegének előre történő megállapításáról (HL L 265., 2014.9.5., 15. o.).

      (5)  A Bizottság 2014. szeptember 4-i 948/2014/EU végrehajtási rendelete a sovány tejpor magántárolási rendszerének bevezetéséről és a magántárolási támogatás összegének előre történő megállapításáról (HL L 265., 2014.9.5., 18. o.).

      (6)  A Bizottság 2014. december 16-i 1337/2014/EU végrehajtási rendelete a 947/2014/EU és a 948/2014/EU végrehajtási rendeletnek a vaj és a sovány tejpor magántárolási támogatása iránti kérelmek benyújtási határideje tekintetében történő módosításáról (HL L 360., 2014.12.17., 15. o.).


title: A Bizottság 37/2013/EU végrehajtási rendelete ( 2013. január 18. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               19.1.2013

               HU

               Az Európai Unió Hivatalos Lapja

               L 16/12

         A BIZOTTSÁG 37/2013/EU VÉGREHAJTÁSI RENDELETE
   (2013. január 18.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. január 18-án.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MA

                  70,6

                  TN

                  83,9

                  TR

                  121,1

                  ZZ

                  91,9

                  0707 00 05

                  EG

                  200,0

                  JO

                  182,1

                  MA

                  158,2

                  TR

                  161,3

                  ZZ

                  175,4

                  0709 91 00

                  EG

                  119,3

                  ZZ

                  119,3

                  0709 93 10

                  EG

                  105,4

                  MA

                  95,9

                  TR

                  139,5

                  ZZ

                  113,6

                  0805 10 20

                  EG

                  53,3

                  MA

                  63,2

                  TN

                  69,9

                  TR

                  64,6

                  ZZ

                  62,8

                  0805 20 10

                  IL

                  162,4

                  MA

                  90,9

                  ZZ

                  126,7

                  0805 20 30, 0805 20 50, 0805 20 70, 0805 20 90

                  IL

                  115,4

                  KR

                  139,7

                  TR

                  82,7

                  ZZ

                  112,6

                  0805 50 10

                  EG

                  87,0

                  TR

                  80,3

                  ZZ

                  83,7

                  0808 10 80

                  CN

                  86,0

                  MK

                  35,9

                  US

                  172,9

                  ZZ

                  98,3

                  0808 30 90

                  CN

                  56,2

                  US

                  132,9

                  ZZ

                  94,6

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 947/2014/EU végrehajtási rendelete ( 2014. szeptember 4. ) a vaj magántárolási rendszerének bevezetéséről és a magántárolási támogatás összegének előre történő megállapításáról

text:
               5.9.2014

               HU

               Az Európai Unió Hivatalos Lapja

               L 265/15

         A BIZOTTSÁG 947/2014/EU VÉGREHAJTÁSI RENDELETE
   (2014. szeptember 4.)
   a vaj magántárolási rendszerének bevezetéséről és a magántárolási támogatás összegének előre történő megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 18. cikke (2) bekezdésére, 20. cikke c), f), l), m) és n) pontjára, valamint 223. cikke (3) bekezdésének c) pontjára,
   tekintettel a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló, 2013. december 16-i 1370/2013/EU tanácsi rendeletre (2) és különösen annak 4. cikkére,
   tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (3) és különösen annak 62. cikke (2) bekezdésének b) pontjára,
   mivel:

               (1)

               Az 1308/2013/EU rendelet 17. cikkének e) pontja rendelkezik a vajra vonatkozó magántárolási támogatás nyújtásáról.

               (2)

               2014. augusztus 7-én az orosz kormány betiltotta bizonyos Unióból származó termékek, többek között a tejtermékek Oroszországba történő behozatalát. A vaj árának és készleteinek alakulása nehéz piaci helyzetre utal, amely tárolás segítségével megszüntethető vagy enyhíthető. A jelenlegi piaci helyzetre tekintettel indokolt támogatást nyújtani a vaj magántárolásához, valamint előzetesen rögzíteni a támogatás összegét.

               (3)

               A 826/2008/EK bizottsági rendelet (4) meghatározza a magántárolási támogatási rendszer végrehajtásának közös szabályait.

               (4)

               A 826/2008/EK rendelet 6. cikke értelmében az előre rögzített támogatást a rendelet III. fejezetében foglalt részletes szabályoknak és feltételeknek megfelelően kell nyújtani.

               (5)

               A 826/2008/EK rendelet 16. cikke (2) bekezdése c) pontjának megfelelően, valamint a homogén összetételű és kezelhető tételek tárolásba vételének biztosítása érdekében indokolt meghatározni a „tárolási tételekre” vonatkozó követelményeket.

               (6)

               Az igazgatás hatékonyabbá és egyszerűbbé tétele érdekében, és mivel a tárolásra vonatkozó szükséges információk már szerepelnek a támogatás iránti kérelemben, helyénvaló mentességet adni azon kötelezettség alól, hogy ugyanezeket az információkat a 826/2008/EK rendelet 20. cikke első bekezdésének a) pontja alapján a szerződés megkötését követően is megadják.

               (7)

               Az egyszerűsítés és a logisztikai hatékonyság érdekében azokban az esetekben, ahol a szerződésszám szerepel a tárolási nyilvántartásban, célszerű lehetővé tenni a tagállamok számára, hogy eltekintsenek azon kötelezettségtől, amely szerint a szerződésszámot minden egyes tárolt egységen fel kell tüntetni.

               (8)

               Az igazgatás hatékonyabbá és egyszerűbbé tétele érdekében és a vaj tárolásával kapcsolatos különleges helyzetet figyelembe véve indokolt úgy rendelkezni, hogy a 826/2008/EK rendelet 36. cikkének (6) bekezdése szerinti ellenőrzéseket a szerződések legalább felének tekintetében kelljen elvégezni. Ezért rendelkezni kell az említett cikktől való eltérésről.

               (9)

               Az 1370/2013/EU rendelet 4. cikkének megfelelően az előzetesen rögzített magántárolási támogatás összegének a tárolási költségeken és/vagy más releváns piaci szempontokon kell alapulnia. Indokolt megállapítani az érintett termékek be- és kitárolásának rögzített költségeire vonatkozó támogatás összegét, és rögzíteni a hűtőházi tárolás és a finanszírozás költségeire a tárolási napok száma alapján nyújtandó támogatás összegét.

               (10)

               A 826/2008/EK rendelet 35. cikke (3) bekezdésének megfelelően és annak érdekében, hogy az intézkedés igénybevételét szorosan nyomon lehessen követni, indokolt meghatározni az említett rendelet 35. cikke (1) bekezdésének a) pontjában előírt értesítések megküldésének határidejét.

               (11)

               A piaci helyzet azonnali befolyásolása és az árak stabilizálásához való hozzájárulás érdekében az e rendeletben előírt ideiglenes intézkedésnek a rendelet kihirdetését követő napon hatályba kell lépnie.

               (12)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   (1)   E rendelet az 1308/2013/EU rendelet 17. cikkének e) pontjában említett vajra vonatkozó magántárolási támogatásról rendelkezik.
   (2)   Amennyiben e rendelet másképpen nem rendelkezik, a 826/2008/EK rendeletet kell alkalmazni.
   2. cikk
   A mennyiségeknek a 826/2008/EK rendelet 16. cikke (2) bekezdésének c) pontjában említett mértékegysége a „tárolási tétel”, amely az e rendeletben szabályozott termék legalább egy tonna tömegű, homogén összetételű és minőségű, egyetlen gyártóüzemben előállított és egy adott napon egy adott raktárba betárolt mennyiségének felel meg.
   3. cikk
   (1)   A 826/2008/EK rendelet 20. cikke első bekezdésének a) pontja nem alkalmazandó.
   (2)   A tagállamok mentességet adhatnak a 826/2008/EK rendelet 22. cikke (1) bekezdésének e) pontjában említett, a szerződésszám feltüntetésére vonatkozó kötelezettség alól, feltéve hogy a raktár vezetője vállalja, hogy a szerződésszámot feltünteti a szóban forgó rendelet I. mellékletének III. pontjában említett nyilvántartásban.
   (3)   A 826/2008/EK rendelet 36. cikkének (6) bekezdésétől eltérve az ellenőrzésért felelős hatóság a szerződéses tárolási időszak végén a szerződések legalább felével kapcsolatban mintavétel útján ellenőrzi a raktáron lévő vaj tömegét és azonosságát.
   4. cikk
   (1)   Az 1. cikkben említett termékekre vonatkozó támogatás összege:

               —

               a rögzített tárolási költségek esetében 18,93 EUR/tárolt tonna,

               —

               a szerződéses tárolás időtartamára 0,28 EUR/tonna/nap.

         (2)   A szerződéses tárolás vége a kitárolás napját megelőző nap.
   (3)   Támogatás csak akkor nyújtható, ha a szerződéses tárolási időszak hossza 90 és 210 nap között van.
   5. cikk
   Magántárolási támogatás iránti kérelmek e rendelet hatálybalépésének napjától nyújthatók be. A kérelmek benyújtásának határideje: 2014. december 31.
   6. cikk
   A tagállamok értesítik a Bizottságot a következőkről:

               a)

               legkésőbb minden kedden az előző hétre vonatkozóan arról a mennyiségről, amelyre szerződést kötöttek, valamint arról a termékmennyiségről, amelyre szerződéskötési kérelmet nyújtottak be, a 826/2008/EK rendelet 35. cikke (1) bekezdésének a) pontjában előírtaknak megfelelően;

               b)

               legkésőbb minden hónap végén az előző hónapra vonatkozóan a 826/2008/EK rendelet 35. cikke (1) bekezdésének b) pontjában előírt információkról a készletekre vonatkozóan.

         7. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. szeptember 4-én.

            a Bizottság részéről

            az elnök

         José Manuel BARROSO

      (1)  HL L 347., 2013.12.20., 671. o.

      (2)  HL L 346., 2013.12.20., 12. o.

      (3)  HL L 347., 2013.12.20., 549. o.

      (4)  A Bizottság 2008. augusztus 20-i 826/2008/EK rendelete egyes mezőgazdasági termékekre magántárolásához nyújtható közösségi támogatás odaítélésére vonatkozó közös szabályok megállapításáról (HL L 223., 2008.8.21., 3. o.).


title: A Bizottság (EU) 2017/1344 végrehajtási rendelete (2017. július 18.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

text:
                  19.7.2017

                  HU

                  Az Európai Unió Hivatalos Lapja

                  L 186/3

            A BIZOTTSÁG (EU) 2017/1344 VÉGREHAJTÁSI RENDELETE
      (2017. július 18.)
      a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének e) pontjára,
      mivel:

                  (1)

                  A 2658/87/EGK rendelet létrehozta az áruk nómenklatúráját (a továbbiakban: Kombinált Nómenklatúra vagy KN), amelyet az említett rendelet I. melléklete tartalmaz.

                  (2)

                  A Kombinált Nómenklatúra 17. árucsoportjához tartozó 4. és 5. kiegészítő megjegyzés, valamint 21. árucsoportjához tartozó 3. és 4. kiegészítő megjegyzés a 951/2006/EK bizottsági rendeletnek (2) a nyerscukor és egyes szirupok szacharóztartalmának kiszámításához alkalmazandó módszereket meghatározó 42. cikkére utal.

                  (3)

                  A cukortermelésre vonatkozó kvótarendszernek a mezőgazdasági politika változásait tükröző módosítása következtében 2017. október 1-jétől a 951/2006/EK rendelet 42. cikkének (2), (3) és (4) bekezdése törlésre kerül. Következésképpen a 17. árucsoporthoz tartozó 4. és 5. kiegészítő megjegyzésben, valamint a 21. árucsoporthoz tartozó 3. és 4. kiegészítő megjegyzésben a 951/2006/EK rendelet 42. cikkére történő hivatkozások tárgyukat vesztik.

                  (4)

                  A jogbiztonság érdekében, valamint a joghézag elkerülésének célját szem előtt tartva, módosítani kell az említett kiegészítő megjegyzéseket, és közvetlenül e megjegyzésekbe kell befoglalni az alkalmazandó analitikai módszerek meghatározását.

                  (5)

                  A cukortartalom meghatározására szolgáló analitikai módszerek fejlődése fényében a 17. árucsoportba tartozó egyes termékek cukortartalmának kiszámításához a jelenleg használt analitikai módszer helyett – amelyet a mintamátrix vagy interferáló anyagok befolyásolhatnak – a nagy teljesítményű folyadék-kromatográfia módszerét (HPLC-módszert) kell alkalmazni.

                  (6)

                  Ugyanakkor a 17. árucsoportba vagy a 21. árucsoportba tartozó néhány más termék esetében, amelyeknek a cukortartalmát egyéb cukrok jelenléte miatt nem kizárólag a szacharóz-, a gyümölcscukor-, a glükóz- és a malátacukor-tartalom határozza meg, a HPLC-módszer nem alkalmazható. E termékek tekintetében a szacharóz-tartalmat – a szacharózban kifejezett más cukrokat is beleértve – a 974/2014/EU bizottsági végrehajtási rendelet (3) mellékletének megfelelően a refraktometrikus módszer szerint kell meghatározni.

                  (7)

                  Azt biztosítandó, hogy az egyes termékek cukortartalmának meghatározása tekintetében Unió-szerte egységes legyen a Kombinált Nómenklatúra értelmezése, a Kombinált Nómenklatúra második részében a 17. árucsoporthoz tartozó 4. és 5. kiegészítő megjegyzést, valamint a 21. árucsoporthoz tartozó 3. és 4. kiegészítő megjegyzést módosítani kell.

                  (8)

                  A 2658/87/EGK rendeletet ezért ennek megfelelően módosítani kell.

                  (9)

                  A 951/2006/EK rendelet 42. cikkének (2), (3) és (4) bekezdése 2017. október 1-jétől hatályát veszti. Ezért ezt a rendeletet ugyanettől a naptól kezdődően kell alkalmazni.

                  (10)

                  Az e rendeletben előírt intézkedések összhangban vannak a Vámkódexbizottság véleményével,

            ELFOGADTA EZT A RENDELETET:
      1. cikk
      A 2658/87/EGK rendelet I. mellékletének második része a következőképpen módosul:

                  a)

                  a 17. árucsoporthoz tartozó 4. és 5. kiegészítő megjegyzés helyébe a következő szöveg lép:

                              „4.

                              A 1702 20 10, 1702 60 95 és 1702 90 71 alszámok alá tartozó termékek esetében a cukortartalmat (ideértve a szacharózt, a gyümölcscukrot, a glükózt és a malátacukrot, a fruktóz és glükóz szacharóz-egyenértékben való számításával) a nagy teljesítményű folyadék-kromatográfia módszerével (HPLC-módszerrel) kell meghatározni, a következő képlet alkalmazásával:

                                 S + 0,95 × (F + G) + M

                                 ahol:

                                             »S« a HPLC-módszerrel meghatározott szacharóztartalom;

                                             »F« a HPLC-módszerrel meghatározott fruktóztartalom;

                                             »G« a HPLC-módszerrel meghatározott glükóztartalom;

                                             »M« a HPLC-módszerrel meghatározott malátacukor-tartalom.

                                 A 1702 60 80, 1702 90 80 és 1702 90 95 alszámok alá tartozó termékek esetében a szacharóztartalmat, ideértve a szacharózban kifejezett más cukrokat is, a refraktometrikus módszerrel kell meghatározni (a 974/2014/EU bizottsági végrehajtási rendelet
                                  (*1)
                                 mellékletének megfelelően Brix-fokban kifejezve). A 1702 60 80 és 1702 90 80 alszámok alá tartozó termékek esetében az eredmény szacharóz-egyenértékre való átszámításához a Brix-fokot 0,95-tel kell szorozni.

                                 5.

                              A 1702 30 10, 1702 40 10, 1702 60 10 és 1702 90 30 alszámok alkalmazásában az „izoglükóz” kifejezés a szárazanyagra számítva legalább 10 tömegszázalék fruktózt tartalmazó glükózból vagy polimerjeiből nyert terméket jelenti.

                                 Az ezen alszámok alá tartozó termékek esetében a szacharóz-tartalmat, ideértve a szacharózban kifejezett más cukrokat is, a refraktometrikus módszerrel kell meghatározni (a 974/2014/EU végrehajtási rendelet mellékletének megfelelően Brix-fokban kifejezve).

                     (*1)  A Bizottság 974/2014/EU végrehajtási rendelete (2014. szeptember 11.) a feldolgozott gyümölcs- és zöldségtermékek Kombinált Nómenklatúrába történő besorolása céljából a szóban forgó termékekben található száraz oldható szermaradvány mérésének refraktometrikus módszeréről (HL L 274., 2014.9.16., 6. o.).”;"

                  b)

                  a 21. árucsoporthoz tartozó 3. és 4. kiegészítő megjegyzés helyébe a következő szöveg lép:

                              „3.

                              A 2106 90 30 alszám alkalmazásában az »izoglükóz« kifejezés a szárazanyagra számítva legalább 10 tömegszázalék fruktózt tartalmazó glükózból vagy polimerjeiből nyert terméket jelenti.

                                 4.

                                 A 2106 90 30 és 2106 90 59 alszámok alá tartozó termékek esetében a szacharóztartalmat, ideértve a szacharózban kifejezett más cukrokat is, a refraktometrikus módszerrel kell meghatározni (a 974/2014/EU bizottsági végrehajtási rendelet
                                  (*2)
                                 mellékletének megfelelően Brix-fokban kifejezve).

                     (*2)  A Bizottság 974/2014/EU végrehajtási rendelete (2014. szeptember 11.) a feldolgozott gyümölcs- és zöldségtermékek Kombinált Nómenklatúrába történő besorolása céljából a szóban forgó termékekben található száraz oldható szermaradvány mérésének refraktometrikus módszeréről (HL L 274., 2014.9.16., 6. o.).”"

            2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      Ezt a rendeletet 2017. október 1-jétől kell alkalmazni.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. július 18-án.

               a Bizottság részéről

               az elnök

            Jean-Claude JUNCKER

         (1)  HL L 256., 1987.9.7., 1. o.

         (2)  A Bizottság 951/2006/EK rendelete (2006. június 30.) a cukorágazatban harmadik országokkal folytatott kereskedelem tekintetében a 318/2006/EK tanácsi rendelet végrehajtására vonatkozó részletes szabályok megállapításáról (HL L 178., 2006.7.1., 24. o.).

         (3)  A Bizottság 974/2014/EU végrehajtási rendelete (2014. szeptember 11.) a feldolgozott gyümölcs- és zöldségtermékek Kombinált Nómenklatúrába történő besorolása céljából a szóban forgó termékekben található száraz oldható szermaradvány mérésének refraktometrikus módszeréről (HL L 274., 2014.9.16., 6. o.).


title: A Bizottság (EU) 2017/12 végrehajtási rendelete (2017. január 6.) a maximális maradékanyag-határértékeknek a 470/2009/EK európai parlamenti és tanácsi rendelet szerinti megállapítására irányuló kérelmek formájáról és tartalmáról (EGT-vonatkozású szöveg. )

text:
               7.1.2017

               HU

               Az Európai Unió Hivatalos Lapja

               L 4/1

         A BIZOTTSÁG (EU) 2017/12 VÉGREHAJTÁSI RENDELETE
   (2017. január 6.)
   a maximális maradékanyag-határértékeknek a 470/2009/EK európai parlamenti és tanácsi rendelet szerinti megállapítására irányuló kérelmek formájáról és tartalmáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról szóló, 2009. május 6-i 470/2009/EK európai parlamenti és tanácsi rendeletre (1) és különösen annak 13. cikke (1) bekezdésére,
   mivel:

               (1)

               A farmakológiai hatóanyagok az Európai Gyógyszerügynökség (EMA) által a maximális maradékanyag-határértékekre vonatkozóan kibocsátott vélemények alapján kerülnek osztályozásra.

               (2)

               A maximális maradékanyag-határértékek megállapítására irányuló kérelmeket az EMA-hoz kell benyújtani. Szükség van az ilyen kérelmek benyújtására szolgáló szabványos formátum meghatározására, valamint a kérelmekhez csatolandó információkat tartalmazó lista elkészítésére.

               (3)

               Bizonyos körülmények között a Bizottság, a tagállamok, az érdekelt felek vagy szervezetek is maximális maradékanyag-határértékek megállapítása iránti kérelmet nyújthatnak be az EMA-hoz. Szükség van az ilyen kérelmek benyújtására szolgáló szabványos formátum meghatározására, valamint a kérelmekhez csatolandó információkat tartalmazó lista elkészítésére.

               (4)

               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,

         ELFOGADTA EZT A RENDELETET:
   1. cikk
   A kérelmek formája és tartalma
   (1)   A maximális maradékanyag-határértékek (MRL-ek) megállapítására irányuló kérelmeket elektronikus úton kell benyújtani az Európai Gyógyszerügynökséghez (EMA).
   (2)   A maximális maradékanyag-határértékek megállapítására irányuló kérelemhez mellékelendő adatokat és dokumentumokat a mellékletben megállapított követelményekkel összhangban kell benyújtani.
   2. cikk
   A kérelmekre vonatkozó általános követelmények
   (1)   A maximális maradékanyag-határértékek megállapítására irányuló kérelem részeként benyújtott információknak és dokumentumoknak pontosaknak kell lenniük, és a mindenkori legkorszerűbb tudományos ismereteket, valamint az EMA által a maradékanyagok ártalmatlanságára vonatkozóan kiadott iránymutatásokat kell tükrözniük.
   (2)   A maximális maradékanyag-határértékek megállapítására irányuló kérelmek részeként be kell nyújtani az adott maradékanyag biztonsági értékelésének szempontjából releváns valamennyi információt, legyen az kedvező vagy kedvezőtlen az anyagra nézve. Különösen a hatóanyagra irányuló befejezetlen vagy abbamaradt vizsgálatokra vagy kísérletekre vonatkozóan kell minden lényeges adatot megadni.
   (3)   A hatályos maximális maradékanyag-határértékek más állatfajokra vagy más élelmiszerekre történő kiterjesztésére irányuló kérelem magából a kérelemből és egy, a maradékanyagra vonatkozó aktából áll. Az EMA az ártalmatlanságra vonatkozó adatok benyújtását kérheti, amennyiben a hatályos maximális maradékanyag-határérték megállapítása céljából végzett kockázatértékelés nem alkalmazható a javasolt kiterjesztésre.
   3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. január 6-án.

            a Bizottság részéről

            az elnök

         Jean-Claude JUNCKER

      (1)  HL L 152., 2009.6.16., 11. o..

      MELLÉKLET

         MAXIMÁLIS MARADÉKANYAG-HATÁRÉRTÉKEK MEGÁLLAPÍTÁSÁRA IRÁNYULÓ KÉRELEM

                  1.

                  A kérelemben szerepelnie kell a szóban forgó maradékanyag ártalmatlanságának alátámasztásához szükséges összes adminisztratív információnak és tudományos dokumentációnak, továbbá a kockázatkezelési megfontolásoknak.

                  2.

                  Az aktát alkotó összes dokumentumot meg kell számozni és oldalszámozással kell ellátni. Különös figyelmet kell szentelni annak, hogy az egyes dokumentumok között, illetve a részletes és kritikai összefoglalók és az eredeti adatok között megfelelő kereszthivatkozások legyenek. Az elektronikus úton benyújtott kérelmeknek meg kell felelniük az állatgyógyászati tárgyú elektronikus kérelmekre vonatkozóan az EMA által kiadott iránymutatásoknak.

                  3.

                  Már közzétett információkra való hivatkozáskor az aktába a megfelelő résznél be kell illeszteni a releváns cikkek teljes szövegét.

                  4.

                  A kérelmet a lenti követelményeknek megfelelően kell benyújtani, szem előtt tartva az előírt sorrendet.

                  5.

                  Azon farmakológiai, toxikológiai és maradékanyagokra vonatkozó vizsgálatokat, amelyek eredményei maximális maradékanyag-határértékek megállapítására irányuló kérelem részét képezik, a 2004/10/EK európai parlamenti és tanácsi irányelvben (1) és a 2010/63/EU európai parlamenti és tanácsi irányelvben (2) megállapított helyes laboratóriumi gyakorlatra vonatkozó rendelkezésekkel összhangban kell elvégezni.

            1. FEJEZET

         ADMINISZTRATÍV INFORMÁCIÓK

      Az adminisztratív információkat két részre kell bontani: az első rész az adminisztratív adatokat tartalmazza, a második a kérelmező által javasolt értékelés összefoglalását.
      Az aktában a következőknek kell szerepelniük:

                  1. rész – Adminisztratív adatok

                              —

                              a felülvizsgálat tárgyát képező anyag neve, a nemzetközi szabadnév feltüntetésével (ha van ilyen),

                              —

                              a kérelmező neve és címe,

                              —

                              a kérelemmel kapcsolatos valamennyi levelezés tekintetében a kérelmező kapcsolattartójának neve és címe.

                  2. rész – A kérelmező által javasolt értékelés összefoglalása:

                              —

                              a felülvizsgálat tárgyát képező anyag neve, a nemzetközi szabadnév feltüntetésével (ha van ilyen),

                              —

                              annak feltüntetése, hogy az anyagot a termékben hatóanyagként, segédanyagként, tartósító anyagként stb. alkalmazzák,

                              —

                              a tervezett állatgyógyászati felhasználás összefoglalása (célfajok, fő javallatok, adagolási rend),

                              —

                              más uniós vagy nemzetközi testületekhez benyújtott kérelmekre vonatkozó információk, a kérelmek időpontja és eredménye,

                              —

                              a megállapítások összefoglalása:

                                          —

                                          a releváns nem észlelt (káros) hatások (NO(A)EL) vagy az ártalmatlanság értékelésére szolgáló elfogadott alternatívák,

                                          —

                                          hivatkozás az érintett tanulmányra,

                                          —

                                          a javasolt bizonytalansági tényező,

                                          —

                                          a javasolt megengedhető napi bevitel (ADI) vagy a 470/2009/EK rendelet 6. cikkével összhangban alternatív megoldás,

                                          —

                                          jelző maradékanyag (adott esetben),

                                          —

                                          javasolt MRL-ek (adott esetben),

                                          —

                                          a javasolt elemzési módszer (ideértve adott esetben a meghatározási határt és referenciát).

            2. FEJEZET

         A TUDOMÁNYOS KOCKÁZATÉRTÉKELÉSHEZ KAPCSOLÓDÓ ADATOK

      A.   Az ártalmatlanságra vonatkozó akta

      Az ártalmatlansági vizsgálatok dokumentációjának a következőket kell tartalmaznia:

                  —

                  az aktában szereplő valamennyi vizsgálat jegyzéke,

                  —

                  egy azt megerősítő nyilatkozat, hogy a kérelmező által a kérelem benyújtásakor ismert valamennyi – akár kedvező, akár kedvezőtlen – adat szerepel az aktában,

                  —

                  bármely típusú vizsgálat elhagyása esetén annak megindokolása,

                  —

                  alternatív vizsgálattípus elvégzése esetén az erről szóló magyarázat,

                  —

                  abban az esetben, ha egy vizsgálat a 2004/10/EK irányelv hatálybalépése előtt történt, vagy nem ismert, hogy megfelel-e a helyes laboratóriumi gyakorlatnak, annak bemutatása, hogy egyes, nem a helyes laboratóriumi gyakorlat szerinti vizsgálatok milyen módon járulhatnak hozzá az általános kockázatértékeléshez.

            Minden vizsgálati jelentésnek a következőket kell tartalmaznia:

                  —

                  a vizsgálati terv (jegyzőkönyv, beleértve annak módosításait és az attól való eltéréseket) másolata,

                  —

                  adott esetben a helyes laboratóriumi gyakorlat betartására vonatkozó aláírt nyilatkozat,

                  —

                  az alkalmazott módszerek, készülékek és anyagok leírása,

                  —

                  a vizsgálati rendszer leírása és indoklása,

                  —

                  a kapott eredmények leírása, amelynek elegendő adatot kell tartalmaznia ahhoz, hogy az eredményeket a szerző általi értelmezéstől függetlenül kritikusan lehessen értékelni,

                  —

                  adott esetben az eredmények statisztikai elemzése,

                  —

                  az eredmények kifejtése, amelyben az észlelt és nem észlelt (káros) hatások (OE(A)L és NO(A)EL) szintjét, valamint bármely szokatlan eredményt megjegyzés kísér,

                  —

                  a vizsgálat eredményeinek részletes leírása és alapos kifejtése.

            A.0.   Részletes és kritikai összefoglaló
      A részletes és kritikai összefoglalót aláírással és dátummal kell ellátni. Csatolni kell hozzá a szerző iskolai végzettségére, képesítésére és szakmai gyakorlatára vonatkozó tájékoztatást. Nyilatkozni kell a szerző és a kérelmező között fennálló szakmai viszonyról.
      Minden lényeges adatot lehetőség szerint táblázatos vagy grafikonos formában mellékletként kell csatolni, és a releváns bibliográfiai hivatkozásoknak is szerepelniük kell a dokumentum mellékleteiben. Be kell mutatni, hogy az elvégzett vizsgálatok relevánsak-e a maradékanyagok által az emberekre jelentett esetleges kockázatok értékelése tekintetében. A részletes és kritikai összefoglalónak és függelékeinek pontos hivatkozásokat kell tartalmazniuk a fő dokumentációban szereplő információkra. Ebben a szakaszban nem szerepelhetnek olyan új vizsgálatok, amelyek szerepelnek a fő dokumentációban.
      A.1.   A kérelemben szereplő anyag pontos meghatározása

                  A.1.1.

                  INN,

                  A.1.2.

                  az Elméleti és Alkalmazott Kémia Nemzetközi Uniója (IUPAC) szerinti név,

                  A.1.3.

                  CAS (Chemical Abstract Service)-szám,

                  A.1.4.

                  terápiás, farmakológiai és kémiai besorolás,

                  A.1.5.

                  szinonimák és rövidítések,

                  A.1.6.

                  szerkezeti képlet,

                  A.1.7.

                  molekuláris képlet,

                  A.1.8.

                  molekulatömeg,

                  A.1.9.

                  a szennyezettség mértéke,

                  A.1.10.

                  a szennyeződések minőségi és mennyiségi összetétele,

                  A.1.11.

                  fizikai tulajdonságok leírása,

                              A.1.11.1.

                              olvadáspont,

                              A.1.11.2.

                              forráspont,

                              A.1.11.3.

                              gőznyomás,

                              A.1.11.4.

                              vízben és szerves oldószerekben való oldhatóság gramm/literben kifejezve, a hőmérséklet feltüntetése mellett,

                              A.1.11.5.

                              sűrűség,

                              A.1.11.6.

                              refrakciós, rotációs stb. spektrum,

                              A.1.11.7.

                              pKa,

                              A.1.11.8.

                              fehérjekötés.

            A.2.   farmakológia;

                  A.2.1

                  farmakodinámia;

                  A.2.2.

                  farmakokinetika laboratóriumi fajokban (felszívódás, eloszlás, metabolizmus, kiválasztás);

            A.3.   toxikológia (laboratóriumi fajokban);

                  A.3.1.

                  egyszeri dózisú toxicitás (ha ismert);

                  A.3.2.

                  ismételt dózisú toxicitás;

                              A.3.2.1.

                              ismételt dózisú (90 napos) orális toxicitási vizsgálat;

                              A.3.2.2.

                              ismételt dózisú (krónikus) orális toxicitási vizsgálat;

                  A.3.3.

                  célfaj-tolerancia (ha ismert);

                  A.3.4.

                  reprodukciós toxicitás, a fejlődési toxicitást is ideértve;

                              A.3.4.1.

                              a reprodukcióra gyakorolt hatások vizsgálata;

                              A.3.4.2.

                              a fejlődési toxicitás vizsgálata;

                  A.3.5.

                  genotoxicitás;

                  A.3.6.

                  karcinogenitás;

            A.4.   egyéb követelmények;

                  A.4.1

                  speciális vizsgálatok (pl. immuntoxicitás, neurotoxicitás);

                  A.4.2.

                  a maradékanyagok mikrobiológiai tulajdonságai (ha releváns);

                              A.4.2.1.

                              az emberi bélflórára gyakorolt esetleges hatások;

                              A.4.2.2.

                              az ipari élelmiszer-feldolgozásban használt mikroorganizmusokra gyakorolt esetleges hatások;

                  A.4.3.

                  embereken végzett megfigyelések;

            A.5.   az ADI vagy hasonló határérték meghatározása.
      B.   A maradékanyagra vonatkozó akta

      A maradékanyagra vonatkozó aktának a következőket kell tartalmaznia:

                  —

                  az aktában szereplő valamennyi vizsgálat jegyzéke,

                  —

                  egy azt megerősítő nyilatkozat, hogy a kérelmező által a kérelem benyújtásakor ismert valamennyi – akár kedvező, akár kedvezőtlen – adat szerepel az aktában,

                  —

                  valamelyik típusú vizsgálat elhagyása esetén annak megindokolása,

                  —

                  alternatív vizsgálattípus elvégzése esetén az erről szóló magyarázat,

                  —

                  abban az esetben, ha egy vizsgálat a 2004/10/EK irányelv hatálybalépése előtt történt, vagy nem ismert, hogy megfelel-e a helyes laboratóriumi gyakorlatnak, annak bemutatása, hogy egyes, nem a helyes laboratóriumi gyakorlat szerinti vizsgálatok milyen módon járulhatnak hozzá az általános kockázatértékeléshez.

            Minden vizsgálati jelentésnek a következőket kell tartalmaznia:

                  —

                  a vizsgálati terv (jegyzőkönyv, beleértve annak módosításait és az attól való eltéréseket) másolata,

                  —

                  adott esetben a helyes laboratóriumi gyakorlat betartására vonatkozó aláírt nyilatkozat,

                  —

                  az alkalmazott módszerek, készülékek és anyagok leírása,

                  —

                  a vizsgálati rendszer leírása és indoklása,

                  —

                  a kapott eredmények leírása, amelynek elegendő adatot kell tartalmaznia ahhoz, hogy az eredményeket a szerző általi értelmezéstől függetlenül kritikusan lehessen értékelni,

                  —

                  adott esetben az eredmények statisztikai elemzése,

                  —

                  az eredmények kifejtése,

                  —

                  a vizsgálat eredményeinek részletes leírása és alapos kifejtése.

            B.0.   Részletes és kritikai összefoglaló
      A részletes és kritikai összefoglalót aláírással és dátummal kell ellátni. Csatolni kell hozzá a szerző iskolai végzettségére, képesítésére és szakmai gyakorlatára vonatkozó tájékoztatást. Nyilatkozni kell a szerző és a kérelmező között fennálló szakmai viszonyról.
      Minden lényeges adatot lehetőség szerint táblázatos vagy grafikonos formában mellékletként kell csatolni, és a releváns bibliográfiai hivatkozásoknak is szerepelniük kell a dokumentum mellékleteiben. Be kell mutatni, hogy az elvégzett vizsgálatok relevánsak-e a maximális maradékanyag-határértékek megállapítása szempontjából. A részletes és kritikai összefoglalónak és a függelékeknek pontos hivatkozásokat kell tartalmazniuk a fő dokumentációban szereplő információkra. Ebben a szakaszban nem szerepelhetnek olyan új vizsgálatok, amelyek szerepelnek a fő dokumentációban.
      B.1.   Metabolizmus és a maradékanyagok kinetikája:

                  B.1.1.

                  farmakokinetika élelmiszer-előállítás céljából tartott állatfajokban (felszívódás, eloszlás, metabolizmus, kiválasztás);

                  B.1.2.

                  a maradékanyagok kiürülése:

                              B.1.2.1.

                              a jelző maradékanyag meghatározása;

                              B.1.2.2.

                              a jelző maradékanyag aránya a teljes maradékanyaghoz viszonyítva;

            B.2.   monitoringadatok és expozíciós adatok (ha releváns);
      B.3.   a maradékanyag-kimutatás analitikai módszere;

                  B.3.1.

                  a módszer leírása, a nemzetközileg elfogadott formátum szerint;

                  B.3.2.

                  a módszer jóváhagyása a Bizottság és az EMA által közzétett iránymutatásoknak megfelelően.

            3. FEJEZET

         KOCKÁZATKEZELÉSI MEGFONTOLÁSOK

      Az elvégzett kockázatértékelés alapján foglalkozni kell a 470/2009/EK rendelet 7. cikke szerinti kockázatkezelési ajánlásokkal, és ezen belül a következőkkel:

                  —

                  egyéb lényegi tényezők, például az élelmiszer- és takarmánytermékek előállításának technológiai szempontjai, az ellenőrzések megvalósíthatósága, az anyagok állatgyógyászati készítményekben való használatának és alkalmazásának feltételei,

                  —

                  a maximális maradékanyag-határérték megállapítása szempontjából releváns egyéb kockázatkezelési megfontolások,

                  —

                  maximális maradékanyag-határérték kidolgozása,

                  —

                  az MRL-ek lehetséges extrapolációjával kapcsolatos megfontolások.

         (1)  Az Európai Parlament és a Tanács 2004/10/EK irányelve (2004. február 11.) a helyes laboratóriumi gyakorlat alapelveinek alkalmazására és annak a vegyi anyagokkal végzett kísérleteknél történő alkalmazásának ellenőrzésére vonatkozó törvényi, rendeleti és közigazgatási rendelkezések közelítéséről (HL L 50., 2004.2.20., 44. o.).

         (2)  Az Európai Parlament és a Tanács 2010/63/EU irányelve (2010. szeptember 22.) a tudományos célokra felhasznált állatok védelméről (HL L 276., 2010.10.20., 33. o.).


title: A Bizottság 1082/2011/EU végrehajtási rendelete ( 2011. október 26. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               27.10.2011

               HU

               Az Európai Unió Hivatalos Lapja

               L 280/19

         A BIZOTTSÁG 1082/2011/EU VÉGREHAJTÁSI RENDELETE
   (2011. október 26.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:
   Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket,
   ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet 2011. október 27-én lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. október 26-án.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  57,4

                  MA

                  49,3

                  MK

                  52,3

                  ZZ

                  53,0

                  0707 00 05

                  AL

                  45,6

                  MK

                  62,2

                  TR

                  151,2

                  ZZ

                  86,3

                  0709 90 70

                  AR

                  33,4

                  TR

                  84,3

                  ZZ

                  58,9

                  0805 50 10

                  AR

                  57,4

                  TR

                  63,6

                  ZA

                  73,7

                  ZZ

                  64,9

                  0806 10 10

                  BR

                  240,6

                  CL

                  71,4

                  TR

                  142,3

                  ZA

                  67,9

                  ZZ

                  130,6

                  0808 10 80

                  AR

                  61,9

                  BR

                  86,4

                  CA

                  106,1

                  CL

                  90,0

                  CN

                  82,6

                  NZ

                  120,1

                  US

                  99,9

                  ZA

                  106,6

                  ZZ

                  94,2

                  0808 20 50

                  CN

                  46,7

                  TR

                  125,4

                  ZZ

                  86,1

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 1300/2011/EU végrehajtási rendelete ( 2011. december 9. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Magyar szürkemarha hús (OFJ)]

text:
               14.12.2011

               HU

               Az Európai Unió Hivatalos Lapja

               L 330/11

         A BIZOTTSÁG 1300/2011/EU VÉGREHAJTÁSI RENDELETE
   (2011. december 9.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Magyar szürkemarha hús (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:

               (1)

               Az 510/2006/EK rendelet 6. cikke (2) bekezdésének első albekezdésével összhangban a Bizottság közzétette az Európai Unió Hivatalos Lapjában Magyarország kérelmét (2) a „Magyar szürkemarha hús” elnevezés bejegyzésére.

               (2)

               A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. december 9-én.

            a Bizottság részéről, az elnök nevében,

         Dacian CIOLOȘ

            a Bizottság tagja

      (1)  HL L 93., 2006.3.31., 12. o.

      (2)  HL C 83., 2011.3.17., 14. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.1. osztály:   Friss hús (valamint vágási melléktermék és belsőség)

      MAGYARORSZÁG
      Magyar szürkemarha hús (OFJ)


title: A Bizottság (EU) 2015/389 végrehajtási rendelete ( 2015. március 5. ) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

text:
               10.3.2015

               HU

               Az Európai Unió Hivatalos Lapja

               L 65/11

         A BIZOTTSÁG (EU) 2015/389 VÉGREHAJTÁSI RENDELETE
   (2015. március 5.)
   a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 2658/87/EGK rendelet létrehozta az áruk nómenklatúráját (a továbbiakban: Kombinált Nómenklatúra), amelyet az említett rendelet I. melléklete tartalmaz.

               (2)

               A Kombinált Nómenklatúra 2712 90 31–2712 90 39 alszámai alá tartozó termékek olajtartalmának meghatározása érdekében a Kombinált Nómenklatúra második részében a 27. árucsoporthoz tartozó kiegészítő megjegyzések 4. a) pontja egy, a Nemzetközi Szabványügyi Szervezet által kidolgozott szabvány szerinti módszer (ISO 2908) alkalmazásáról rendelkezik.

               (3)

               A Nemzetközi Szabványügyi Szervezet az ISO 2908 szabványt 2006-ban visszavonta, és annak helyére nem lépett új szabvány. Emellett az Európai Szabványügyi Bizottság nem hozott létre az ISO 2908 módszerrel egyenértékű módszert meghatározó EN szabványt. Így a vámlaboratóriumok számára lehetővé kell tenni, hogy szabadon választott megfelelő munkamódszereket alkalmazzanak a Kombinált Nómenklatúra 2712 90 31–2712 90 39 alszámai alá tartozó termékek olajtartalmának meghatározása céljára.

               (4)

               Ezenkívül helyénvaló pontosan feltüntetni a Kombinált Nómenklatúra második részében a 27. árucsoporthoz tartozó kiegészítő megjegyzések 4. a) pontjában, hogy az olajtartalmat tömegszázalékban kell meghatározni.

               (5)

               Következésképpen helyénvaló módosítani a Kombinált Nómenklatúra második részében a 27. árucsoporthoz tartozó kiegészítő megjegyzések 4. a) pontját és ennek keretében törölni a visszavont nemzetközi szabványt, valamint egyértelművé tenni az olajtartalom kifejezésére alkalmazandó egységet.

               (6)

               A 2658/87/EGK rendeletet ezért ennek megfelelően módosítani kell.

               (7)

               Az e rendeletben előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   A 2658/87/EGK rendelet I. mellékletében meghatározott Kombinált Nómenklatúra második részében a 27. árucsoporthoz tartozó kiegészítő megjegyzések 4. a) pontja helyébe a következő szöveg lép:

                  „a)

                  az olajtartalmuk legalább 3,5 tömegszázalék, ha viszkozitásuk 100 °C-on az EN ISO 3104 szerinti módszerrel mérve kisebb, mint 9 × 10– 6 m2 s– 1; vagy”

   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. március 5-én.

            a Bizottság részéről,

            az elnök nevében,

         Heinz ZOUREK

            adóügyi és vámuniós főigazgató

      (1)  HL L 256., 1987.9.7., 1. o.


title: A Bizottság (EU) 2015/2286 végrehajtási rendelete (2015. december 8.) a hagyományos különleges termékek nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Belokranjska pogača [HKT])

text:
               9.12.2015

               HU

               Az Európai Unió Hivatalos Lapja

               L 323/5

         A BIZOTTSÁG (EU) 2015/2286 VÉGREHAJTÁSI RENDELETE
   (2015. december 8.)
   a hagyományos különleges termékek nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Belokranjska pogača [HKT])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdése első albekezdésének megfelelően a Bizottság megvizsgálta Szlovénia kérelmét, amely az 182/2010/EU bizottsági rendelet (2) alapján bejegyzett „Belokranjska pogača” hagyományos különleges termékhez kapcsolódó termékleírás módosításának jóváhagyására irányul.

               (1)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet az említett rendelet 50. cikke (2) bekezdésének b) pontja alapján közzétette az Európai Unió Hivatalos Lapjában
                   (3).

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   A „Belokranjska pogača” (HKT) elnevezéshez kapcsolódó termékleírásnak az Európai Unió Hivatalos Lapjában közétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. december 8-án.

            a Bizottság részéről

            az elnök

         Jean-Claude JUNCKER

      (1)  HL L 343., 2012.12.14., 1. o.

      (2)  A Bizottság 2010. március 3-i 182/2010/EU rendelete egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Belokranjska pogača (HKT)] (HL L 53., 2010.3.4., 1. o.).

      (3)  HL C 224., 2015.7.9., 8. o.


title: A Bizottság 939/2014/EU végrehajtási rendelete ( 2014. szeptember 2. ) a polgári ügyekben hozott védelmi intézkedések kölcsönös elismeréséről szóló 606/2013/EU európai parlamenti és tanácsi rendelet 5. és 14. cikkében említett tanúsítványok meghatározásáról

text:
               3.9.2014

               HU

               Az Európai Unió Hivatalos Lapja

               L 263/10

         A BIZOTTSÁG 939/2014/EU VÉGREHAJTÁSI RENDELETE
   (2014. szeptember 2.)
   a polgári ügyekben hozott védelmi intézkedések kölcsönös elismeréséről szóló 606/2013/EU európai parlamenti és tanácsi rendelet 5. és 14. cikkében említett tanúsítványok meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári ügyekben hozott védelmi intézkedések kölcsönös elismeréséről szóló, 2013. június 12-i 606/2013/EU európai parlamenti és tanácsi rendeletre (1) és különösen annak 19. cikkére,
   mivel:

               (1)

               A 606/2013/EU rendelet megfelelő alkalmazásához két tanúsítványt meg kell határozni.

               (2)

               A 606/2013/EU rendelet az Egyesült Királyságra és Írországra nézve kötelező, ezért jelen rendelet is kötelező rájuk nézve.

               (3)

               A 606/2013/EU rendelet Dániára nézve nem kötelező, ezért jelen rendelet sem kötelező rá nézve.

               (4)

               Az e rendeletben foglalt intézkedések összhangban vannak a 606/2013/EU rendelettel létrehozott, a polgári ügyekben hozott védelmi intézkedések kölcsönös elismerésével foglalkozó bizottság véleményével,

         ELFOGADTA EZT A RENDELETET:
   1. cikk
   (1)   A 606/2013/EU rendelet 5. cikkében említett tanúsítvány alkalmazásához használatos formanyomtatványt I. formanyomtatványként az I. melléklet határozza meg.
   (2)   A 606/2013/EU rendelet 14. cikkében említett tanúsítvány alkalmazásához használatos formanyomtatványt II. formanyomtatványként a II. melléklet határozza meg.
   2. cikk
   Ez a rendelet 2015. január 11-én lép hatályba.

      Ez a rendelet teljes egészében kötelező és közvetlenül alkalmazandó a tagállamokban a Szerződéseknek megfelelően.
      Kelt Brüsszelben, 2014. szeptember 2-án.

            a Bizottság részéről

            az elnök

         José Manuel BARROSO

      (1)  HL L 181., 2013.6.29., 4. o.

      I. MELLÉKLET

      II. MELLÉKLET